Angie av The Rolling Stones

«Angie» er ein song av rockebandet The Rolling Stones på albumet Goats Head Soup frå 1973.

Songen vart spelt inn i november og desember 1973 og er hovudsakleg skriven av Keith Richards. Songen er ein akustisk-basert ballade om slutten på eit romantisk forhold. Songen er kjend for den inderlege teksten om ein tapt kjærleik og sorga dette medfører. Songaren Mick Jagger gjer ei smerteleg framføring av songen, medan Nicky Hopkins spelar piano. Strykarane på songen vart arrangert av Nicky Harrison.

Songen kom ut som singel i august 1973 og gjekk til topps i fleire land, mellom andre USA og Noreg. Songen var den siste Stones-songen som klarte dette i Noreg og låg to veker på førsteplassen. I heimlandet Storbritannia nådde songen femteplassen.

Opphavet til songen har vore omdiskutert. Det har vore mange rykte om at «Angie» vart skriven av Jagger om eit forhold han hadde til kona til David Bowie, Angela, men Jagger har nekta for dette. Richards hevdar han kom på tittelen og akkordsekvensen som startar songen eit år før innspelinga av albumet starta. Richards hadde då akkurat vorte far til dottera Dandelion Angela.

The Rolling Stones har ofte spelt songen på konsertar. Konsertutgåve av songen finst på albuma Stripped og Live Licks.

Salslister

Vekeslister
Liste (1972–73)Plassering Australia (KMR) 1 Canada (RPM) 1 Danmark (Sporlisteen) 4 Finland (Suomen virallinen-lista) 16 Frankrike (SNEP) 1 Sør-Afrika (Springbok Radio)http://www.rock.co.za/files/sa_charts_1969_1989_songs_(A-B).html 2 US Billboard Adult Contemporary38 US Cash Box Top 100. Cash Box magazine. Henta 5. september 2016.1

Årslister
Liste (1973)PlasseringAustralia19Canada6Nederland (Single Top 100)2SveitsSwiss Year-End Charts, 19732US Billboard«Top Pop Singles» Billboard 29. desember 1973: TA-2885US Cash Box69

Salstrofé

 Andre utgåver 

Mange artistar har spelt songen, mellom andre Tori Amos, Aslan, Stereophonics, Sammy Kershaw og Womack & Womack.

 Kjelder 

 Denne artikkelen bygger på «Angie (song)» frå , den 11. mars 2009. 
  oppgav desse kjeldene:

 Bakgrunnsstoff 


Kategori:Singlar frå 1973
Kategori:Songar frå 1973
Kategori:Rolling Stones-songar
Kategori:Songar på toppen av VG-lista
Kategori:Songar produserte av Jimmy Miller
Kategori:Songar skrivne av Jagger/Richards
Kategori:Balladar frå 1970-åra
Kategori:Rockeballadar
Kategori:Musikkvideoar regisserte av Michael Lindsay-Hogg
Kategori:Britiske softrock-songar
Kategori:Nummer-ein-singlar i Australia
Kategori:Nummer-ein-singlar i Sveits
Kategori:Nummer-ein-singlar i Canada
Kategori:Tori Amos-songar
Kategori:Stereophonics-songar
Kategori:Gov't Mule-songar
Kategori:Passenger-songar